Diari Oficial de la Generalitat Valenciana


Sumari del DOGV 9984, del 15-11-2024 (2024/11006)

ORDE 7/2024, de 13 de novembre, de la Vicepresidència i Conselleria de Servicis Socials, Igualtat i Vivenda, per la qual s’aproven les bases reguladores de la concessió de subvencions a entitats sense ànim de lucre i a entitats que integren l’administració local per a finançar projectes de suport a la diversitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2024/11/13/7/dof/vci/html**

### Dades del document

Número de DOGV
:   9984

Data del DOGV
:   15-11-2024

Secció del DOGV
:   I. DISPOSICIONS GENERALS

Número del document
:   2024/11118

CVE
:   MSMA-A-5681-05211

Data del document
:   13-11-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Ordre

Anàlisi jurídica

 Descriptors 

:   * ajuda pública
    * igualtat de gènere

Índex

Preàmbul

Article 1. Objecte

Article 2. Entitats beneficiàries

Article 3. Obligacions de les entitats beneficiàries

Article 4. Procediment de concessió

Article 5. Criteris objectius de l’atorgament de la subvenció

Article 6. Quantia individualitzada de la subvenció o criteris per a determinar-la

Article 7. Subcontractació de les activitats subvencionades

Article 8. Sol·licituds

Article 9. Esmena de les sol·licituds

Article 10. Ordenació i instrucció

Article 11. Comissió d’avaluació

Article 12. Reformulació de les sol·licituds

Article 13. Resolució i termini

Article 14. Criteris de modificació de la resolució

Article 15. Pagament de la subvenció

Article 16. Termini i forma de justificació de les ajudes

Article 17. Pla de control

Article 18. Reintegrament i minoració de les ajudes

Article 19. Règim sancionador

Article 20. Protecció de dades de caràcter personal

Disposicions addicionals

Primera. No-incidència pressupostària

Segona. Possibilitat de cofinançament amb fons europeus

Disposició derogatòria

Única. Derogació normativa

Disposicions finals

Primera. Habilitació

Segona. Entrada en vigor

PREÀMBUL

En 1948, la Declaració Universal de Drets Humans va proclamar que tots els éssers humans naixen lliures i iguals en dignitat i drets, sense cap distinció de raça, color, sexe, idioma, religió, opinió política o de qualsevol altra índole, origen nacional o social, posició econòmica, naixement o qualsevol altra condició. Des de llavors, la igualtat i la no discriminació són principis fonamentals sobre els quals s’assenta qualsevol societat democràtica. Així ho disposen també l’article 14 de la Constitució Espanyola i l’article 2 del Tractat de la Unió Europea.

L’article 9.2 de la nostra Constitució atorga el mandat als poders públics de promoure les condicions perquè eixa igualtat siga real i efectiva, i remoure els obstacles que n’impedisquen o dificulten la plenitud. Perquè no es pot obviar que hi ha persones i col·lectius que han patit al llarg de la història una discriminació sistemàtica per raó de la seua identitat, que ha sigut negada, reprimida i exclosa.

La Generalitat Valenciana vol promoure el reconeixement i la defensa de la diversitat en el seu territori, així com frenar i eliminar qualsevol classe de discriminació per motiu de raça, cultura, orígens ètnics o socials, llengua, religió, pertinença a una minoria nacional, sexe o orientació sexual. El foment i la protecció de la diversitat, la promoció de la inclusió social de les minories, així com garantir el respecte cap a totes les persones en condicions d’igualtat és el punt de partida per a aconseguir una societat valenciana més lliure, tolerant i solidària.

La Generalitat, d’acord amb el que establix l’article 49 de l’Estatut d’Autonomia de la Comunitat Valenciana, té la competència exclusiva en matèria de servicis socials, fundacions i associacions de caràcter benefico assistencial i institucions públiques de protecció i a grups o sectors que necessiten protecció especial.

La Vicepresidència i Conselleria de Servicis Socials, Igualtat i Vivenda, segons l’article 3 del Decret 17/2024, de 12 de juliol, del president de la Generalitat, ([DOGV núm. 9891, de 12.07.2024](https://dogv.gva.es/es/eli/es-vc/d/2024/07/12/17/dof/vci/html)) i la correcció d'errors ([DOGV núm. 9895, de 17.07.2024](https://dogv.gva.es/es/resultat-dogv?signatura=2024/7077)) pel qual es determinen el nombre i la denominació de les conselleries i les seues atribucions, té assignades les competències en matèria de polítiques de prestació social, servicis socials, dependència, persones amb diversitat funcional, igualtat, famílies, infància i adolescència, adopcions, joventut, dona, persones migrants, cooperació al desenrotllament, voluntariat social i vivenda.

Així mateix, l’article 29 del Decret 81/2024, de 12 de juliol, del Consell, ([DOGV núm. 9904, de 30.07.2024](https://dogv.gva.es/es/eli/es-vc/d/2024/07/12/17/dof/vci/html)) pel qual establix l’estructura orgànica bàsica de la Presidència i de les conselleries de la Generalitat, assigna a la Direcció General de Diversitat les funcions que establix l’article 70 de la Llei 5/1983, de 30 de desembre, del Consell, i la resta que preveu l’ordenament jurídic, en matèria de polítiques de drets i reconeixement de la diversitat ètnica i cultural, la diversitat sexual, i la igualtat de tracte, la no discriminació i la prevenció dels delictes d’odi.

Per a aconseguir els fins assignats, la Vicepresidència i Conselleria de Servicis Socials, Igualtat i Vivenda, en virtut de la seua activitat de foment, atorga ajudes, en forma de subvenció, que incentiven projectes d’entitats sense ànim de lucre i entitats de l’àmbit de l’Administració local que actuen en l’àmbit de la promoció de la diversitat, amb el desenrotllament d’activitats encaminades a l’atenció i la defensa dels diferents col·lectius, així com en la lluita contra la discriminació i la prevenció dels delictes d’odi.

El règim jurídic d’estes subvencions es va establir mitjançant l’Orde 6/2020, de 9 de desembre, de la Vicepresidència i Conselleria d’Igualtat i Polítiques Inclusives, per la qual s’establien les bases reguladores de la concessió d’ajudes, en forma de subvenció, a entitats sense ànim de lucre per a finançar programes de suport a la igualtat en la diversitat. En el marc d’estes bases reguladores s’han convocat i resolt les subvencions gestionades per la Direcció General d’Igualtat en la Diversitat durant els últims tres anys.

El resultat de l’experiència acumulada dels últims anys en la gestió de les convocatòries de subvencions de diversitat citades ha posat de manifest la necessitat de modificar la seua regulació, per a facilitar l’avaluació dels projectes, així com la distribució eficient dels crèdits pressupostaris. A més, es considera convenient unificar la regulació de totes les subvencions tramitades pel centre gestor que promoguen la diversitat, en què s’incloguen, en les mateixes bases reguladores, les ajudes a entitats de l’àmbit de l’Administració local que promoguen projectes en l’àmbit de la promoció de la diversitat, i que done cobertura a les noves línies de subvenció que tenen com a objectiu fomentar la diversitat de col·lectius que fins ara no s’havien previst en les polítiques públiques del departament amb competències en diversitat.

El Pla estratègic de subvencions de la Vicepresidència i Conselleria de Servicis Socials, Igualtat i Vivenda per al període 2024-2026 preveu, entre els objectius estratègics: fomentar, promoure i visibilitzar la diversitat ètnica i cultural en la Comunitat Valenciana, afavorir l’atenció adequada a les persones migrants que residisquen en la Comunitat Valenciana i la inclusió d’estes en tots els àmbits de la societat, així com promoure accions per a erradicar la desigualtat i les conductes discriminatòries que puguen patir les persones per raó de sexe, nacionalitat, origen racial o ètnic, edat, orientació sexual, identitat i expressió de gènere, desenrotllament sexual, diversitat funcional o discapacitat, religió o creences, idees polítiques, pobresa, llengua, cultura, malaltia, estètica o cos, en la Comunitat Valenciana. El PES es publica en: <https://gvaoberta.gva.es/va/plans-estrategics-de-subvencions>

Per tot el que s’ha exposat anteriorment, esta orde és una ferramenta elaborada amb la participació de la ciutadania, les entitats sense ànim de lucre i les administracions públiques, que dona resposta a la realitat social d’acord amb els principis de necessitat, eficàcia, proporcionalitat, seguretat jurídica, transparència i eficiència que han de presidir l’actuació de les administracions públiques, tal com establix l’article 129.1, de la Llei 39/2015, d’1 d’octubre, del procediment administratiu comú de les administracions públiques. Els canvis introduïts en esta orde, de manera destacada, en els criteris de valoració dels projectes, en el procediment de concessió i distribució dels crèdits, així com de determinació de les quanties subvencionables, són necessaris i proporcionals a fi de garantir una millor distribució del pressupost públic, i contenen la regulació i les obligacions necessàries que exigix la normativa sobre subvencions. La regulació conjunta de totes les subvencions que gestiona la direcció general competent en matèria de diversitat atén els principis d’eficàcia i eficiència. Es garantix el principi de seguretat jurídica perquè esta orde és coherent amb la resta de l’ordenament jurídic. Així mateix, durant la tramitació de la norma ha quedat garantit el principi de transparència, mitjançant el tràmit d’audiència i d’informació pública a la ciutadania i a les entitats potencialment afectades per la norma.

Les ajudes que s’han concedit mitjançant esta orde no requerixen la notificació a la Comissió Europea, de conformitat amb el que disposa el Decret 128/2017, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, atés que no reunixen tots els requisits de l’apartat 1 de l’article 107 del TFUE, ja que l’activitat que se subvenciona té un impacte estrictament local i, per consegüent, no afecta els intercanvis comercials entre els estats membres.

Els fons públics destinats a estes ajudes queden afectats a l’execució dels projectes i les actuacions definides en l’article primer d’esta orde, i l’entrega d’estos té la consideració de subvenció, de manera que resulta aplicable la Llei 38/2003, de 17 de novembre, general de subvencions, el seu reglament de desplegament aprovat pel [Reial decret 887/2006, de 21 de juliol,](https://www.boe.es/buscar/act.php?id=TIX-G-2087-10276)  i la Llei 1/2015, de 6 de febrer, d’hisenda pública, del sector públic instrumental i de subvencions de la Generalitat Valenciana.

Per tot això, en virtut de les competències conferides pel Decret 17/2024, de 12 de juliol, del president de la Generalitat, ([DOGV núm. 9891, de 12.07.2024](https://dogv.gva.es/es/eli/es-vc/d/2024/07/12/17/dof/vci/html)) pel qual es determinen el nombre i la denominació de les conselleries, i les seues atribucions, el Decret 81/2024, de 12 de juliol, del Consell ([DOGV núm. 9904, de 30.07.2024](https://dogv.gva.es/es/eli/es-vc/d/2024/07/12/17/dof/vci/html)), pel qual s’establix l’estructura orgànica bàsica de la Presidència i de les conselleries de la Generalitat, i per l’article 165.1 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, una vegada evacuats els informes preceptius i concedida l’audiència pública,

ORDENE

*Article 1. Objecte*

1. Esta orde establix les bases de la concessió de subvencions a entitats privades sense ànim de lucre i a entitats que integren l’Administració local per a efectuar projectes de conformitat amb els següents objectius i programes en matèria de diversitat:

a) La defensa de la diversitat sexual.

b) La lluita contra la discriminació i la sensibilització de persones amb VIH.

c) La defensa de la diversitat ètnica, cultural, religiosa i, en particular, la lluita contra la desigualtat que patix el poble gitano.

d) La inclusió de les persones migrants, refugiades i sol·licitants d’asil.

e) La promoció de la igualtat de tracte i la no discriminació, mitjançant la lluita contra la discriminació per motiu de sexe, nacionalitat, origen racial o ètnic, edat, orientació sexual, identitat i expressió de gènere, grup familiar, desenrotllament sexual, discapacitat, religió o creences, idees polítiques, pobresa, llengua, cultura i l’atenció a les víctimes de delictes d’odi.

f) El foment de la diversitat per mitjà de l’art urbà en els municipis.

g) El foment i reconeixement del valor de la diversitat en l'àmbit local.

Dins de cada programa es podran establir diferents modalitats en funció de les característiques específiques dels projectes que se subvencionaran i fixar una distribució percentual de la dotació pressupostària entre estes. Així mateix, es podrà limitar el nombre màxim de projectes que una entitat beneficiària pot sol·licitar i, fins i tot, la quantia màxima que podrà concedir-se a una mateixa entitat, per a aconseguir una millor distribució dels fons públics entre totes les entitats participants.

2. Estes ajudes són compatibles amb altres que per a la mateixa finalitat convoque qualsevol administració o entitat pública o privada, nacional, de la Unió Europea o d’organismes internacionals, però en cap cas estes poden superar la quantia del cost de l’activitat subvencionada.

3. En tot cas, els projectes presentats han de respondre a una necessitat social dins dels diferents àmbits que es descriuen.

*Article 2. Entitats beneficiàries*

1. Podran obtindre la condició de beneficiàries de les subvencions regulades en esta orde, sobre la base del que establix la llei de pressupostos anual per a cada línia pressupostària:

a) Les entitats privades sense ànim de lucre que figuren inscrites, en la data de finalització del termini de presentació de sol·licituds, en el Registre de titulars d’activitats, de servicis i centres de servicis socials de la Comunitat Valenciana. A més, estes entitats hauran de comptar amb seu central o delegació permanent a la Comunitat Valenciana. A este efecte, s’entendrà per delegació permanent la presència física, amb domicili social en el territori de la Comunitat Valenciana, acreditada documentalment.

b) Els municipis de la Comunitat Valenciana, com a entitats que integren l’Administració local.

2. Les entitats socials que opten a les subvencions, de conformitat amb el que es disposa en l’article 13.1 de la Llei 38/2003, de 17 de novembre, general de subvencions (d’ara en avant, Llei 38/2003), hauran de tindre com a finalitat primordial en els estatuts la realització de les activitats a què es referisca el programa respecte al qual se sol·licita la subvenció. També podrà desprendre’s de l’actuació pública general esta activitat, sempre que esta circumstància s’acredite fefaentment.

L’acreditació fefaent de les actuacions haurà d’efectuar-se per mitjà d’una declaració responsable de la persona que tinga la representació legal de l’entitat, acompanyada de documents probatoris que permeten comprovar la realitat de les activitats, com ara memòries de projectes executats que es presenten com a justificació d’ajudes, mitjans de difusió i altres sistemes que permeten comprovar de manera inequívoca l’efectivitat del que s’ha declarat.

3. No podran obtindre la condició de beneficiàries les entitats que incórreguen en alguna de les circumstàncies assenyalades en l’article 13.2 de la Llei 38/2003, i en els articles 18 i concordants del Reial decret 887/2006, de 21 de juliol, pel qual s’aprova el Reglament de la Llei 38/2003.

4. Les entitats obligades per la legislació vigent hauran d’acreditar que tenen aprovat i registrat, en els termes que fixa el Reial decret 901/2020, de 13 d’octubre, pel qual es regulen els plans d’igualtat i el registre i es modifica el Reial decret 713/2010, de 28 de maig, sobre el registre i depòsit de convenis i acords col·lectius de treball, un Pla d’Igualtat per a poder ser beneficiàries de les ajudes convocades a l’empara d’esta orde.

5. Les entitats que opten a una subvenció, els destinataris finals de les quals siguen persones migrants, a més del que establixen els apartats anteriors, hauran d’adquirir el compromís de vetlar per la protecció i la defensa dels Drets Humans de les persones migrants en els seus països d’origen.

*Article 3. Obligacions de les entitats beneficiàries*

1. Amb caràcter general, són les obligacions que s’establixen en l’article 14 de la Llei 38/2003:

a) Dur a terme les activitats que fonamenten la concessió de la subvenció, de manera que s’execute el projecte subvencionable en l’exercici determinat en la convocatòria corresponent.

b) Justificar davant de l’òrgan concedent el desenrotllament de l’activitat i el compliment de la finalitat, els requisits i les condicions que determinen la concessió o el gaudi de la subvenció.

c) Sotmetre’s a les actuacions de comprovació i de control financer que corresponen a la Intervenció General de la Generalitat en relació amb la subvenció concedida, així com a les actuacions de comprovació que efectue la conselleria competent en matèria de diversitat, en relació amb l’objecte i la destinació de l’ajuda concedida.

d) Comunicar l’obtenció d’altres subvencions, ajudes, ingressos o recursos procedents de qualsevol administració, ens públic o privat, concedits que financen les activitats subvencionades.

Esta comunicació s’haurà de fer tan prompte com es conega l’obtenció i, en tot cas, abans de justificar l’aplicació donada als fons rebuts.

e) Acreditar el compliment de les obligacions tributàries i davant de la Seguretat Social, aspecte que s’ha d’acreditar abans que es dicte la proposta de resolució de concessió de la convocatòria, així com en els processos de justificació de l’ajuda concedida, llevat que ho haja autoritzat l’òrgan instructor per a la consulta automatitzada a la Hisenda estatal i autonòmica i a la Seguretat Social.

f) Acreditar, mitjançant una declaració responsable, que no incorre en les prohibicions per a obtindre la condició de beneficiària de les subvencions que arreplega l’article 13 de la Llei 38/2003, per a la qual cosa pot utilitzar la declaració que continga el model de sol·licitud que s’adjunte a la convocatòria corresponent.

g) Acreditar, si és el cas, els estats comptables i els registres exigibles per a facilitar l’exercici de les facultats de comprovació i control.

h) Conservar la documentació justificativa de l’aplicació dels fons, que se li podrà requerir en qualsevol moment per al control econòmic i financer.

i) Reintegrar els fons, si és el cas.

2. En particular, les entitats beneficiàries tindran les obligacions següents:

a) Presentar la memòria anual d’activitats i la liquidació del pressupost de l’entitat corresponents a l’exercici anterior.

b) Desenrotllar les activitats objecte de la subvenció de conformitat amb els objectius i els programes que establisca l’òrgan competent en matèria de diversitat.

c) Donar a conéixer de manera inequívoca que es tracta d’una acció subvencionada per la Generalitat per mitjà de la conselleria competent en matèria de diversitat. A este efecte, en virtut de l’article 31 de l’RD 887/2006, de 21 de juliol, pel qual s’aprova el Reglament de la Llei 38/2003, de 17 de novembre, de subvencions, esta obligació suposarà:

En el cas que el finançament rebut siga del 100% de l’activitat subvencionada: l’obligació d’incorporar el logotip de la Conselleria en tot el material imprés o digital que es derive de les actuacions finançades.

En el cas que l’activitat o el projecte estiguen finançats parcialment o cofinançats: el logotip s’haurà d’aplicar, almenys, en qualsevol mitjà de difusió o comunicació (cartells, bàners, vídeos, notes de premsa o similars), de manera anàloga respecte a la resta de fonts de finançament, si és el cas.

El logotip estarà a la disposició de les entitats beneficiàries en la pàgina web.

<https://inclusio.gva.es/va/web/igualdad-diversidad/instruccions-publicitat>

3. En compliment de l’article 3 de la Llei 19/2013, de 9 de desembre, de transparència, accés a la informació pública i bon govern, dels articles 3 i 4 de la Llei 1/2022, de 13 d’abril, de transparència i bon govern de la Comunitat Valenciana, i de l’article 18 de la Llei general de subvencions, les entitats beneficiàries d’una subvenció hauran de complir les obligacions de transparència següents:

– En el cas d’entitats que perceben, durant el període d’un any, ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d’ajuda o subvenció pública, sempre que arriben com a mínim a la quantitat de 5.000 euros, hauran de complir les obligacions de publicitat activa que s’arrepleguen en el capítol II del títol I de la Llei 19/2013, de 9 de desembre. En particular, hauran de publicar, en els termes que preveuen els principis generals de l’article 5 d’esta llei, la informació institucional i organitzativa de l’article 6, i l’econòmica i pressupostària de l’article 8 d’esta.

– En el cas d’entitats que perceben, durant el període d’un any, ajudes o subvencions de l’administració autonòmica o de qualsevol altra entitat enumerada en l’article 3 de la Llei 1/2022, de 13 d’abril, de transparència i bon govern de la Comunitat Valenciana, per un import superior a 50.000 euros, o quan les ajudes o subvencions percebudes representen almenys el 40?% del total dels seus ingressos anuals, sempre que arriben com a mínim a la quantitat de 5.000 euros, hauran de donar la publicitat adequada a estes i indicar, almenys, l’entitat pública concedent, l’import rebut i el programa, l’activitat, la inversió o l’actuació subvencionada. La difusió d’esta informació es farà preferentment a través de les pàgines web corresponents, o bé pels mitjans electrònics de l’organització, l’associació o l’agrupació a la qual puga pertànyer. En cas que no disposen de pàgina web en què fer la publicitat, podran complir esta obligació en el portal que pose a la seua disposició l’òrgan concedent. En este sentit, durant el període de justificació de l’ajuda concedida, haurà de comunicar-ho a l’entitat concedent perquè li done publicitat en la web corresponent.

*Article 4. Procediment de concessió*

1. El procediment de concessió d’estes ajudes, en forma de subvenció, es tramitarà en règim de concurrència competitiva, al qual es referix l’article 164 de la Llei 1/2015, de 6 de febrer, d’hisenda pública, del sector públic instrumental i de subvencions (d’ara en avant, Llei 1/2015).

2. El procediment s’iniciarà d’ofici mitjançant la publicació en el *Diari Oficial de la Generalitat Valenciana*  de la convocatòria corresponent, aprovada mitjançant una resolució de l’òrgan que exercisca les competències en matèria de diversitat, d’acord amb les consignacions que preveu la Llei de pressupostos de la Generalitat per a l’exercici econòmic corresponent.

*Article 5. Criteris objectius de l’atorgament de la subvenció*

5.a) Criteris de selecció de les línies de subvenció per a entitats sense ànim de lucre.

Els projectes es prioritzaran tenint en compte els criteris que s’especifiquen a continuació i la ponderació que s’especifica sobre un total de 100 punts, de la manera que es concrete en les convocatòries respectives.

Perquè els subvencionen, els projectes hauran d’obtindre almenys 15 punts en l’apartat 1; 8 punts en l’apartat 2, i 8 punts en l’apartat 3, a més d’obtindre un mínim de 50 punts en la valoració total.

1) Qualitat tècnica del projecte o l’activitat (màxim de 50 punts):

Es podran considerar criteris com l’especificació dels objectius i la relació amb les necessitats socials, les persones destinatàries finals, el contingut tècnic del projecte que fa referència a la concreció de les actuacions i la calendarització d’estes, els indicadors d’execució (implementació) i de resultat (impacte), així com la manera de mesurar-los, la innovació social, el treball en xarxa amb altres entitats socials, la col·laboració i el suport d’altres entitats públiques o privades, i la promoció de la igualtat entre hòmens i dones, així com altres criteris de triple impacte.

2. Viabilitat econòmica del projecte (màxim 25 punts):

Es podran considerar criteris com l’adequació del pressupost a les actuacions que es proposen, els objectius, la cobertura i el nombre de participants, el desglossament i la concreció, així com la possible aportació de recursos propis de l’entitat o externs al finançament del projecte i l’adequació dels recursos destinats al projecte.

3. Estructura, capacitat de gestió, experiència i trajectòria de l’entitat sol·licitant en el desenrotllament de projectes, programes i activitats de caràcter anàleg a les que preveuen les convocatòries corresponents (màxim 25 punts):

Es podran considerar criteris com l’estructura i la capacitat de gestió en relació amb el projecte proposat, el perfil dels recursos humans responsables de l’execució del projecte, així com la relació juridicolaboral amb l’entitat, la col·laboració de personal voluntari i la seua formació específica acreditada, i l’acreditació de sistemes de qualitat, el cofinançament per mitjà de recursos propis o externs, criteris de responsabilitat social, pla de responsabilitat social corporativa, així com l’experiència prèvia en la gestió de projectes anàlegs subvencionats per la conselleria competent en matèria de diversitat amb un resultat positiu i eficient. El fet que hi haja un resultat anterior negatiu, en els tres exercicis anteriors, suposarà una penalització en este apartat en funció del nombre de projectes i exercicis amb resultat negatiu, de fins a menys 4 punts (minoració en la puntuació).

5.b) Criteris de selecció per a les línies de subvenció a entitats locals de la Comunitat Valenciana.

5.b.1) Foment de la diversitat per mitjà de l’art urbà.

Els projectes es prioritzaran tenint en compte els criteris que s’especifiquen a continuació i la ponderació que s’especifica sobre un total de 100 punts, de la manera que es concrete en les convocatòries respectives.

Perquè els subvencionen, els projectes hauran d’obtindre almenys 15 punts en l’apartat 1; 8 punts en l’apartat 2, i 8 punts en l’apartat 3, a més d’obtindre un mínim de 50 punts en la valoració total.

1) Qualitat tècnica del projecte i impacte (màxim de 40 punts):

Es podran considerar criteris com els metres lineals de façana o mètrica que s’establisca, la qualitat dels esbossos o les simulacions presentades, la ubicació rellevant i notòria en la qual es posicionarà l’element d’art urbà proposat, el perfil dels creadors/ores, autors/ores o artífexs, l’aportació de recursos propis, la proposta de difusió i visibilització del projecte, criteris demogràfics, la concreció de la memòria, la qualitat dels materials, l’originalitat de la proposta, i la previsió de mesures de manteniment temporal i físic.

2) Densitat demogràfica i millora de la sostenibilitat (màxim de 35 punts):

Es podran considerar criteris com la població del municipi, la justificació correcta de l’ús de materials ecològics o respectuosos amb el medi ambient, la reducció de residus o contaminants, o de la petjada de carboni; la presentació i el compromís d’implantar un pla o programa de qualitat ambiental relatiu als treballs que cal fer, en el qual es prevegen mitjans i mesures per a previndre, controlar, minimitzar i corregir els impactes, per damunt de les que es determinen com d’obligatori compliment en la normativa vigent; l’aplicació de mesures per a una emissió de gasos o una producció de soroll mínima durant l’execució de l’actuació, i la densitat demogràfica del municipi.

3) Compromisos socials i amb la diversitat de l’entitat local (màxim de 25 punts):

Es podran considerar criteris com que l’entitat beneficiària tinga contractat un percentatge de persones amb discapacitat sobre el total de la plantilla per damunt del mínim legal exigible, el percentatge de persones en risc d’exclusió social en el mercat laboral contractades, que secunde econòmicament projectes o entitats sense ànim de lucre de l’àmbit social específic de foment de la diversitat, així com projectes o actuacions desenrotllades pel municipi relacionades amb el foment de la diversitat.

5.b.2) Foment de la diversitat per mitjà de municipis.

Els projectes es prioritzaran tenint en compte els criteris que s’especifiquen a continuació i la ponderació que s’especifica sobre un total de 100 punts, de la manera que es concrete en les convocatòries respectives.

Perquè els subvencionen, els projectes hauran d’obtindre almenys 15 punts en l’apartat 1; 8 punts en l’apartat 2, i 8 punts en l’apartat 3, a més d’obtindre un mínim de 50 punts en la valoració total.

1) Qualitat tècnica del projecte o l’activitat (màxim de 50 punts):

Es podran considerar criteris com l’especificació dels objectius i la relació amb les necessitats socials, les persones destinatàries finals, el contingut tècnic del projecte que fa referència a la concreció de les actuacions i la calendarització d’estes, els indicadors d’execució (implementació) i de resultat (impacte), així com la manera de mesurar-los, la innovació social, el treball en xarxa amb altres entitats socials, la col·laboració i el suport d’altres entitats públiques o privades, i la promoció de la igualtat entre hòmens i dones, així com altres criteris de triple impacte.

2) Viabilitat econòmica del projecte (màxim 25 punts):

Es podran considerar criteris com l’adequació del pressupost a les actuacions que es proposen, els objectius, la cobertura i el nombre de participants, el desglossament i la concreció, així com la possible aportació de recursos propis de l’entitat o externs al finançament del projecte i l’adequació dels recursos destinats al projecte.

3) Estructura, capacitat de gestió, experiència i trajectòria de l’entitat sol·licitant en el desenrotllament de projectes, programes i activitats de caràcter anàleg a les que preveuen les convocatòries corresponents (màxim 25 punts):

Es podran considerar criteris com l’estructura i la capacitat de gestió en relació amb el projecte proposat, el perfil dels recursos humans responsables de l’execució del projecte, els criteris de responsabilitat social i el pla de responsabilitat social corporativa.

*Article 6. Quantia individualitzada de la subvenció o criteris per a determinar-la*

6.a) Línies de subvenció per a entitats sense ànim de lucre.

1. Les convocatòries podran establir que l’ajuda consistisca en una subvenció de fins a un màxim del 100 % del total dels gastos que es consideren elegibles. La manera de determinar la quantia econòmica de l’ajuda es fixarà en la convocatòria, que podrà prevore que la distribució del crèdit disponible s’establisca sobre la base de la puntuació obtinguda, fins a l’esgotament del crèdit pressupostari assignat en la convocatòria, sense perjuí que esta preveja la distribució del crèdit de manera proporcional a la puntuació obtinguda pel projecte avaluat, el pressupost acceptat dels gastos subvencionables per a l’execució del projecte i el límit pressupostari fixat per a la línia de subvenció corresponent.

En cada convocatòria s’establirà el nombre màxim de projectes que una entitat beneficiària pot sol·licitar, que no ha de ser superior a dos per cada línia de subvenció, i, si és el cas, la quantia màxima que pot obtindre una mateixa entitat, que en cap cas serà superior al 30 % de la quantia fixada en la línia de subvenció, així com altres limitacions que afavorisquen la distribució dels fons públics. En cas que se supere algun límit establit en la convocatòria, es reduirà el pressupost dels projectes susceptibles de ser finançats de manera proporcional.

2. No seran subvencionables els projectes d’entitats que ja hagen sigut finançats íntegrament per esta o per una altra administració o entitat. En este sentit, cal tindre en compte especialment que l’article 88.3 de la Llei 3/2019, de 18 de febrer, de servicis socials inclusius de la Comunitat Valenciana, establix que «el règim d’acció concertada serà incompatible amb la concessió de subvencions econòmiques per al finançament de les actuacions o els servicis que han sigut objecte de concert.»

En cas que l’òrgan gestor o els òrgans de control constaten que el mateix projecte ha rebut doble finançament, per als mateixos gastos, es revocarà la subvenció, l’entitat perdrà el dret a la subvenció i, si és el cas, haurà de reintegrar la quantia percebuda.

3. A l’efecte de determinar la quantia individualitzada de la subvenció que haja de correspondre al projecte, la comissió d’avaluació de les ajudes objecte d’esta orde de bases podrà aplicar, si és el cas, el que disposa l’article 170.2 de la Llei 1/2015, i modificar en congruència la quantia de subvenció sol·licitada.

6.b) Línia de subvenció per a entitats locals de la Comunitat Valenciana

6.b.1) línia d’art urbà:

La quantia màxima de la subvenció serà del 50 % del pressupost total del projecte, amb el límit màxim de 20.000 euros.

6.b.2) línia de projectes de suport a la diversitat:

La quantia màxima de la subvenció serà de fins al 100 % del pressupost total del projecte, amb el límit màxim del 30 % de la quantia de la línia de subvenció.

*Article 7. Subcontractació de les activitats subvencionades*

1. L’entitat sense ànim de lucre podrà subcontractar fins a un màxim del 30 % de l’activitat, sumant els preus de tots els subcontractes. No es considera subcontractació les actuacions efectuades per personal voluntari que es prevegen en el projecte subvencionat ni l’adquisició per part de l’entitat beneficiària de subministraments o la contractació de servicis o mitjans auxiliars o instrumentals que no constituïsquen una part autònoma i diferenciable de la prestació principal, encara que sí que formen part del procés necessari per a produir esta prestació, atés que no constituïxen activitats pròpies de l’entitat. Les Entitats Locals podran subcontractar l'activitat objecte de la subvenció fins al 100% d'esta, i en este cas s'estarà al que es disposa en l'article 29 de la Llei 38/2003, de 17 de novembre (LGS).

2. Les empreses subcontractistes quedaran obligades només davant de l’entitat beneficiària, que assumirà tota la responsabilitat de l’execució de l’activitat davant de l’Administració.

3. D’acord amb el que disposa l’article 29.7 de la Llei 38/2003, de 17 de novembre (LGS), en cap cas l’entitat beneficiària podrà concertar l’execució total o parcial de les activitats que s’han de dur a terme amb:

a) Persones o entitats incurses en alguna de les prohibicions de l’article 13 de la Llei 38/2003, de 17 de novembre.

b) Persones o entitats que hagen percebut altres subvencions per a dur a terme l’activitat objecte de contractació.

c) Intermediàries o assessores en les quals els pagaments es definisquen com un percentatge de cost total de l’operació, llevat que este pagament estiga justificat amb referència al valor de mercat del treball realitzat o els servicis prestats.

d) Persones o entitats vinculades amb l’entitat beneficiària, llevat que concórreguen les circumstàncies següents:

1. Que s’obtinga l’autorització prèvia expressa del departament de la Generalitat Valenciana amb competències en diversitat, per mitjà del centre gestor corresponent.

2. Que l’import subvencionable no excedisca el cost en què ha incorregut l’entitat vinculada.

e) Persones o entitats sol·licitants d’ajuda o subvenció en la mateixa convocatòria i programa, que no hagen obtingut subvenció per no reunir els requisits o no arribar a la valoració suficient.

4. Així mateix, d’acord amb el que disposa l’article 29.3 de la Llei 38/2003, de 17 de novembre, en cap cas es podran subcontractar activitats que augmenten el cost de l’activitat subvencionada, però no aporten valor afegit al contingut d’esta.

Quan l’activitat concertada amb terceres parts excedisca el 20 % de l’import de la subvenció i este import siga superior a 60.000 euros, la subcontractació estarà sotmesa al compliment dels requisits següents:

a) Que el contracte se subscriga per escrit.

b) Que la subscripció d’este l’autoritze prèviament l’entitat concedent.

*Article 8. Sol·licituds*

1. La sol·licitud s’ha de formalitzar en els models i els terminis que es determinen en la convocatòria corresponent.

2. Juntament amb la documentació específica que determine la convocatòria, les entitats socials i locals sol·licitants hauran de presentar:

a) Declaració responsable de no concórrer l’entitat sol·licitant en les circumstàncies que assenyala l’article 13.2 de la Llei 38/2003.

b) Acreditació d’estar al corrent de les obligacions tributàries i davant de la Seguretat Social. Per a fer-ho, l’entitat sol·licitant podrà autoritzar l’òrgan instructor perquè obtinga directament l’acreditació del compliment de les obligacions tributàries i amb la Seguretat Social per mitjà de certificats telemàtics, de conformitat amb el que disposa el Decret 165/2010, de 8 d’octubre, del Consell, pel qual s’establixen mesures de simplificació i de reducció de càrregues administratives en els procediments gestionats per l’administració de la Generalitat i el seu sector públic. Les persones que no atorguen esta autorització hauran d’aportar la documentació acreditativa que es troben al corrent de les obligacions citades.

c) En el supòsit de variació de les dades de la persona que represente legalment l’entitat que consten en el Registre de titulars d’activitats, de servicis i centres de servicis socials de la Comunitat Valenciana, haurà d’acreditar-se de manera fefaent la nova representació legal. En el mateix sentit, s’haurà d’acreditar en el cas que es produïsquen canvis en la representació de l’entitat local, de conformitat amb la legislació vigent de règim local.

d) En el cas de les ajudes dirigides a ajuntaments, serà necessari el certificat o resolució del funcionari habilitat, de l'acord adoptat per l'òrgan competent per a la sol·licitud de la subvenció.

3. La sol·licitud, juntament amb la documentació requerida, es presentarà per registre telemàtic a les direccions territorials de la conselleria competent en matèria de diversitat.

4. La resolució de convocatòria de les subvencions podrà establir un límit en el nombre de sol·licituds que pot presentar cada entitat, referit a cada una de les línies pressupostàries corresponents als programes o a les modalitats que s’establisquen, amb el límit màxim de 2 sol·licituds per línia de subvenció, si és procedent.

*Article 9. Esmena de sol·licituds*

1. Una vegada rebudes les sol·licituds i incoat l’expedient, l’òrgan instructor les verificarà i podrà realitzar d’ofici les actuacions que considere necessàries per a la determinació, el coneixement i la comprovació de les dades en virtut de les quals s’ha de pronunciar la resolució.

2. Quan la sol·licitud no reunisca els requisits exigits o no s’adjunte amb la documentació que, d’acord amb esta orde i, si és el cas, amb la convocatòria respectiva, resulte exigible, es requerirà a l’entitat que esmene la causa que impedix la continuació del procediment, mitjançant una notificació, perquè, de conformitat amb l’article 68.1 de la Llei 39/2015, d’1 d’octubre, del procediment administratiu comú de les administracions públiques, en el termini de deu dies esmene la falta o adjunte els documents preceptius, amb la indicació que, si no ho fa així, es considerarà que ha desistit de la petició, amb la resolució prèvia de la persona titular de la conselleria competent en matèria de diversitat, que s’haurà de dictar en els termes que preveu l’article 21 de la Llei 39/2015 citada.

*Article 10. Ordenació i instrucció*

1. L’ordenació i instrucció del procediment correspondrà a les direccions territorials de la conselleria amb competència en matèria de diversitat. Concretament, serà competent aquella en l’àmbit territorial de la qual l’entitat propose la realització del projecte per al qual se sol·licita la subvenció.

Si es proposa desenrotllar el projecte en més d’una província, la instrucció correspondrà a la direcció territorial en què l’entitat tinga la seu o la delegació permanent.

2. L’òrgan instructor rebrà les sol·licituds presentades i verificarà que estes reunixen els requisits per a poder tramitar-les i, si és el cas, requerirà l’esmena de la sol·licitud.

3. L’òrgan competent per a la instrucció de l’expedient, a la vista de la documentació que hi ha en este i de les obligacions que s’adquirixen amb la concessió de la subvenció, podrà recaptar els informes dels organismes i les entitats que estime oportuns, i efectuar les comprovacions que considere necessàries. En este sentit, també podrà sol·licitar a l’entitat els aclariments del contingut del projecte que resulten necessaris per a instruir-los correctament i traslladar-los a la comissió d’avaluació.

*Article 11. Comissió d’avaluació*

1. Una vegada examinades les sol·licituds, per a la valoració i la proposta de concessió de les subvencions, es constituirà una comissió d’avaluació que integrarà els membres següents:

a) La persona titular de la subdirecció general amb competències en matèria de diversitat o la persona que delegue.

b) Les persones titulars dels servicis amb competències en matèria de diversitat que depenen de la subdirecció.

c) Una persona representant de cada una de les direccions territorials d’Alacant, Castelló i València, de la conselleria amb competències en matèria de diversitat, en funció dels expedients que cal avaluar.

d) Una tècnica o un tècnic de la direcció general amb competència en matèria de diversitat, que exercirà les funcions de secretaria.

Es procurarà que les comissions que es constituïsquen a l’empara d’esta orde s’ajusten als principis de composició i presència equilibrada entre dones i hòmens, que establix la Llei orgànica 3/2007, de 22 de març, per a la igualtat efectiva entre dones i hòmens.

2. La comissió d’avaluació elaborarà una llista ordenada d’entitats sol·licitants de les ajudes convocades, d’acord amb els criteris que establixen estes bases, i proposarà a l’òrgan competent per a la concessió d’estes la llista prioritzada d’entitats beneficiàries d’acord amb el límit del crèdit que hi haja per a cada convocatòria. Així mateix, elaborarà una llista de les sol·licituds que es propose desestimar o excloure motivadament.

3. La comissió d’avaluació actuarà com a òrgan col·legiat de conformitat amb el que preveu la Llei 40/2015, d’1 d’octubre, de règim jurídic del sector públic, a l’efecte d’elevar a l’òrgan concedent la proposta de resolució de les ajudes, en forma de subvenció.

Per a més eficiència, les direccions territorials podran prestar la seua col·laboració en la valoració tècnica dels projectes que presenten les entitats en el seu àmbit, que en cap cas serà vinculant.

*Article 12. Reformulació de les sol·licituds*

De conformitat amb l’article 27 de la Llei 38/2003, excepcionalment, quan l’import de la subvenció de la proposta de resolució provisional siga inferior al que figura en la sol·licitud presentada, la comissió avaluadora podrà instar l’entitat beneficiària perquè reformule la seua sol·licitud per a ajustar els compromisos i les condicions a la subvenció atorgable.

*Article 13. Resolució i termini*

1. De conformitat amb l’article 32 del Decret llei 7/2024, de 9 de juliol, de simplificació administrativa de la Generalitat, el termini màxim per a tramitar, resoldre i notificar la resolució del procediment serà de tres mesos, comptats des de la publicació de la convocatòria corresponent, llevat que esta pospose els efectes a una data posterior.

2. Transcorregut el termini mencionat abans, sense que s’haja notificat cap resolució expressa, les entitats interessades podran entendre desestimades les sol·licituds per silenci administratiu. Tot això, sense perjuí que subsistisca l’obligació legal de l’administració de resoldre expressament sobre la petició formulada.

3. La resolució es dictarà per la persona titular de la conselleria competent en matèria de diversitat, es publicarà en el *Diari Oficial de la Generalitat Valenciana*, i s’ajustarà al que disposa la legislació del procediment administratiu comú.

4. La resolució de concessió, que haurà de ser motivada, posa fi a la via administrativa i contra esta podran interposar-se els recursos que establix la legislació vigent.

*Article 14. Criteris de modificació de la resolució*

Excepcionalment, podran donar lloc a la modificació de la resolució de concessió els canvis sobrevinguts en les previsions inicials del projecte, com les condicions materials, formals o temporals que van servir de base per a la resolució de concessió. L’entitat beneficiària i acreditada presentarà la sol·licitud de modificació, degudament motivada, a l’òrgan competent per a concedir-la. En tot cas, esta modificació de la resolució originària ha de complir els requisits següents: satisfer l’interés general, no vulnerar interessos de tercers, no alterar essencialment la naturalesa o els objectius de la subvenció, no afectar el principi de concurrència i no obeir a culpa o negligència de l’entitat beneficiària.

La modificació de la resolució original podrà donar lloc a l’ajust de l’import de la subvenció, en funció de les circumstàncies sobrevingudes, sempre que el cost de la inversió siga inferior al que es preveu.

*Article 15. Pagament de la subvenció*

1. Per al règim d’entregues de transferències corrents per al pagament de les subvencions que preveu esta orde, s’aplicarà el règim general que preveu l’article 171.1 de la Llei 1/2015, llevat que la legislació de la Generalitat en permeta un altre diferent.

Es podran efectuar pagaments anticipats en els termes que preveu l’article 171.2 de la Llei 1/2015 citada. Este acompte serà d’un 30 % de l’import anual de la subvenció concedida, segons el règim que establix l’article 171.3, del mateix text legal, per a les transferències corrents.

Tot això, sense perjuí que en la convocatòria corresponent es fixe el règim de pagament de les subvencions al qual s’haja de subjectar esta, en cas que la legislació de la Generalitat establisca un règim d’entrega de transferències corrents diferent del previst en el paràgraf anterior.

En la resolució de convocatòria de la subvenció corresponent es concretarà el règim d’entrega del pagament.

2. Amb caràcter previ al pagament de la subvenció, l’entitat beneficiària s’ha de trobar al corrent en el compliment d’obligacions tributàries i davant de la Seguretat Social. Per a acreditar este requisit, s’han de presentar els certificats corresponents o bé autoritzar la comprovació d’ofici que eximirà de l’acreditació mencionada. Així mateix, s’ha d’aportar una declaració responsable de no ser deutora per resolució de procediment de reintegrament de subvencions.

3. En cap cas es podran efectuar pagaments anticipats a les entitats beneficiàries quan s’haja sol·licitat la declaració de concurs voluntari, s’hagen declarat insolvents en qualsevol procediment, es troben declarades en concurs, llevat que en este haja adquirit l’eficàcia d’un conveni, estiguen subjectes a intervenció judicial o hagen sigut inhabilitades d’acord amb la llei concursal sense que haja conclòs el període d’inhabilitació fixat en la sentència de qualificació del concurs.

4. Quan l’entitat beneficiària siga una entitat local, com a requisit previ al cobrament de l’acompte, si és el cas, o del principal, haurà de presentar l’acreditació d’estar al corrent en el compliment de l’obligació de rendició de comptes anuals davant de la Sindicatura de Comptes, de conformitat amb el que disposa l’article 199.4 de la Llei 8/2010, de règim local de la Comunitat Valenciana. A este efecte, es presentarà l’últim escrit de presentació d’estes registrat d’entrada, o bé un certificat de la mateixa Sindicatura de Comptes, segons el que preveu l’article 199.5 de la llei citada.

*Article 16. Termini i forma de justificació de les ajudes*

1. En el cas que la convocatòria preveja el règim de pagaments general que preveu l’article 171.1 de la Llei 1/2015, el termini de justificació es fixarà en la resolució de concessió, si bé, en tot cas, la data fixada:

– En el cas d'entitats privades sense ànim de lucre, com a màxim el 10 de novembre de l'exercici vigent.

– En el cas d'entitats que integren l'Administració local, com a màxim el 5 de desembre de l'exercici vigent.

2. En el cas que, en aplicació del règim excepcional d’entregues de subvencions que preveja la normativa de la Generalitat Valenciana, es preveja un acompte de fins al 100 %, el termini de justificació i presentació de la memòria final s’establirà en la resolució de concessió, amb el límit temporal, en tot cas, del 31 de gener de l’exercici següent.

3. La justificació de la subvenció concedida es farà, per part de les entitats beneficiàries, mitjançant la presentació de la documentació de caràcter econòmic justificativa de l’import concedit i d’una memòria tècnica relativa a l’actuació subvencionada. En este sentit:

a) Les entitats beneficiàries podran ser subvencionades en els gastos de personal i altres gastos corrents que resulten necessaris per a desenrotllar l’activitat subvencionada, i que es podran indicar amb caràcter limitatiu en la convocatòria corresponent. En tot cas, s’ajustarà al que es preveu en l’article 31 i concordants de l’LGS. Només se subvencionaran els gastos que de manera indubtable responguen a la naturalesa de l’activitat subvencionada, resulten estrictament necessaris i s’efectuen des de l’inici de l’activitat i dins de l’exercici pressupostari vigent en el moment de publicar-se la convocatòria.

b) Les entitats beneficiàries presentaran la justificació del projecte subvencionat davant de la direcció territorial corresponent a la província en què este s’haja dut a terme. En el cas dels projectes d’àmbit supraprovincial, la justificació es presentarà davant de la direcció territorial de la província en què l’entitat beneficiària tinga la seu o la delegació permanent. Tot això, sense perjuí del que disposa la legislació del procediment administratiu comú.

Quan les activitats s’hagen finançat amb la subvenció concedida i, a més, amb fons propis o altres subvencions o recursos, s’haurà d’acreditar mitjançant documentació de caràcter econòmic l’import, la procedència i l’aplicació d’estos fons a les activitats subvencionades.

4. La documentació de caràcter econòmic que cal presentar haurà de justificar els gastos corrents ocasionats en el desenrotllament de les actuacions objecte de subvenció de la manera següent:

a) Una llista detallada dels gastos ocasionats pel projecte objecte de subvenció, amb la identificació del creditor i del concepte de gasto, l’import, la data d’emissió, la relació amb el projecte subvencionat i el percentatge de finançament que s’imputa en la Generalitat, segons el model que figura en la pàgina web de la conselleria competent en matèria de diversitat.

b) Les factures o els documents de valor probatori o equivalents, acreditatius dels gastos incorporats a la llista anterior, hauran de reunir els requisits que arreplega el Reial decret 1619/2012, de 30 de novembre, pel qual s’aprova el Reglament pel qual es regulen les obligacions de facturació. La persona que tinga la representació legal de l’entitat haurà de certificar que les factures o els documents justificants que es presenten telemàticament es corresponen amb els originals en poder de l’entitat. Estos s’hauran de conservar durant un període de quatre anys per al control econòmic i financer. Els justificants de gasto s’hauran d’adjuntar amb els justificants de pagament corresponents.

c) En el cas que la data límit de justificació s’establisca abans de finalitzar l’exercici, i s’imputen costos salarials o altres justificacions que impliquen obligacions fiscals de l’últim trimestre de l’exercici, s’haurà de presentar una declaració responsable en la qual s’indique que s’aportarà la documentació justificativa durant el mes de gener de l’exercici següent.

Tant les factures originals en paper, abans d’escanejar-les, com les electròniques, s’hauran de marcar amb un segell o una diligència, amb el model que figura en la pàgina web de la conselleria competent en matèria de diversitat, en què s’indique el número d’expedient al qual s’imputa, l’import imputat i el percentatge de finançament que s’imputa en la Generalitat.

En el cas concret d’imputar una mateixa factura a diversos projectes, es marcarà amb el segell o la diligència de cada una de les imputacions que s’efectuen, i s’indicarà, en cada cas, el projecte al qual s’imputa, el percentatge i l’import imputat.

5. La memòria tècnica o descriptiva de l’execució del projecte subvencionat haurà de permetre conéixer el nombre de persones beneficiàries del projecte, les actuacions que s’han dut a terme, el grau de compliment dels objectius proposats, un informe sobre la implementació dels indicadors de seguiment i de resultat previstos i el grau de compliment d’estos, els materials utilitzats i la metodologia que s’ha seguit, així com la resta de dades que es consideren rellevants. Esta memòria s’elaborarà d’acord amb el model que figura en la pàgina web de la conselleria competent en matèria de diversitat i s’haurà de remetre també en suport informàtic.

La valoració tècnica de la memòria final tindrà en compte el nivell de concreció de la informació que continga, així com la inclusió de proves gràfiques, audiovisuals, o documentals, enllaços o altres que servisquen de pista d’auditoria per a comprovar que s’ha dut a terme de manera efectiva (amb caràcter informatiu, no limitatiu: llistes, comunicats de treball, plans, informes, correus, enllaços, fotos, vídeos i altres).

La memòria tècnica haurà d’incorporar la perspectiva de gènere i presentar les dades de les persones beneficiàries desagregades per gènere i edat.

6. En cas que la justificació siga insuficient, s’exigirà el reintegrament dels imports indegudament percebuts. En cas que no es presente la justificació en el termini màxim indicat en la convocatòria, i que no concórrega cap causa perquè l’òrgan concedent acorde l’ampliació del termini de justificació, l’entitat beneficiària perdrà el dret a la subvenció i la reintegrarà d’acord amb la legislació vigent.

7. Els gastos que cal justificar hauran de correspondre’s amb els que conté el projecte objecte de subvenció, i no són admissibles els gastos d’actuacions que no es prevegen específicament en la descripció d’este i que no s’hagen aprovat mitjançant la modificació de la resolució de concessió. D’acord amb el que preveu l’article 31.2 de la Llei 38/2003, es considerarà gasto realitzat, amb caràcter general, el que s’haja pagat efectivament abans de finalitzar el període de justificació. Sense perjuí d’això, quan es tracte de tributs i Seguretat Social a càrrec de l’entitat beneficiària, es considerarà també gasto efectuat el que s’haja produït abans que s’acabe el termini de justificació i es trobe en període d’ingrés voluntari no vençut en la data de finalització del termini de justificació, cas en què caldrà acreditar el pagament efectiu quan es produïsca.

8. En els gastos subjectes a la normativa reguladora de l’Impost sobre la Renda de les Persones Físiques, s’haurà d’aportar la documentació justificativa de la retenció i l’ingrés en l’Agència Estatal d’Administració Tributària de les quantitats corresponents per rendiments del treball, per rendiments d’activitats econòmiques o per rendiments procedents de l’arrendament o subarrendament d’immobles urbans.

9. Així mateix, en la justificació de les retribucions de personal laboral contractat, amb els fulls de salaris corresponents, s’han de presentar els preceptius documents de cotització a la Seguretat Social, així com l’ingrés de les cotitzacions en la Tresoreria General de la Seguretat Social.

En tot cas, s’ha d’observar el que establixen els articles 30 i 31 de la Llei 38/2003 mencionada, de 17 de novembre, respecte a la justificació de les subvencions públiques i dels gastos subvencionables, respectivament.

*Article 17. Pla de control*

La comprovació material de la realització efectiva de les activitats subvencionades es farà mitjançant el pla de control, seguiment i avaluació corresponent que ha de desenrotllar l’òrgan gestor de les subvencions, d’acord amb el que establix l’article 169.3 de la Llei 1/2015. Amb caràcter general, es farà el control almenys sobre un 75% de la quantia total de les subvencions concedides en cada una de les línies pressupostàries corresponents als programes o a les modalitats que s’establisquen, si pertoca, cas en què els projectes se seleccionaran de manera aleatòria.

La direcció general competent en matèria de diversitat haurà d’aprovar el pla de control amb caràcter previ a l’execució, en què ha de constar els tipus de control que s’efectuaran, els procediments i el calendari d’execució. El control podrà efectuar-se mitjançant una visita del personal tècnic, en el lloc i la data indicats per a dur a terme l’activitat. Així mateix, l’òrgan concedent podrà sol·licitar tota la documentació i informació que considere necessària, tant per a l’avaluació de la qualitat del projecte com per a verificar l’adequació dels gastos efectuats a la seua finalitat.

El personal tècnic que faça el control omplirà una acta de la visita en què s’indiquen, si és el cas, les incidències que s’hagen observat. En tot cas, qualificarà la visita amb resultat positiu o negatiu. El resultat negatiu detectat pel personal tècnic podrà suposar que minore la subvenció a causa de la justificació insuficient d’esta. Així mateix, en cas que es detecten irregularitats sistèmiques, l’òrgan gestor podrà revocar la subvenció, si les considera un incompliment total de les obligacions de justificació, la qual cosa suposaria que l’entitat perdera el dret a la subvenció, i, si és el cas, hauria de reintegrar la quantia percebuda.

En tot cas, l’obtenció d’un resultat negatiu durant l’execució del pla de control de subvencions suposarà una penalització en les sol·licituds d’eixa entitat en l’exercici següent, que es fixarà en la convocatòria corresponent, segons el que preveu l’article 5. La penalització, en funció del nombre de projectes en exercicis anteriors que hagen obtingut una valoració negativa per part del personal tècnic encarregat del seguiment, podrà comportar una penalització en la puntuació de fins a menys quatre punts.

*Article 18. Reintegrament i minoració de les ajudes*

1. Es reintegraran les subvencions concedides o la minoració d’estes, amb reembossament de les quantitats percebudes i l’exigència dels interessos de demora, des del moment del pagament de la subvenció, per l’incompliment de les obligacions i els requisits que s’establixen en esta orde, així com en els supòsits de causes de reintegrament que establix l’article 37 de la Llei 38/2003.

2. El procediment de reintegrament de les quantitats indegudament percebudes s’ajustarà a les previsions que conté l’article 172 de la Llei 1/2015. S’iniciarà per la direcció territorial a la qual corresponga la instrucció de l’expedient de la sol·licitud, que notificarà a l’entitat interessada l’import de la subvenció que s’ha de reintegrar en la Generalitat, l’obligació que ha resultat incomplida i la motivació que justifica el reintegrament. Este procediment haurà de garantir l’audiència preceptiva a la persona interessada durant la tramitació.

3. El termini màxim per a resoldre i notificar la resolució serà de dotze mesos, comptats des de l’inici de l’expedient.

4. La resolució d’este procediment posarà fi a la via administrativa i tindrà naturalesa de liquidació definitiva, a l’efecte del còmput del cobrament del deute en període voluntari de recaptació. Contra la resolució es podrà interposar, potestativament, un recurs de reposició en el termini d’un mes, d’acord amb la legislació del procediment administratiu comú o, directament, un recurs contenciós administratiu, en el termini de dos mesos, comptats des de l’endemà de la notificació, de conformitat amb el que disposa l’article 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que es puga interposar qualsevol altre recurs que s’estime pertinent.

*Article 19. Règim sancionador*

El règim sancionador s’aplicarà per la comissió d’infraccions administratives que preveu la normativa bàsica estatal a les persones que siguen responsables d’estes, i es regirà pel que es disposa en el capítol IV del títol X de la Llei 1/2015.

*Article 20. Protecció de dades de caràcter personal*

1. La gestió de les subvencions que preveuen estes bases comporta el tractament de dades de caràcter personal, de manera que cal complir les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de dades personals i a la lliure circulació d’estes dades, i la Llei orgànica 3/2018, de 5 de desembre, de protecció de dades personals i garantia dels drets digitals.

2. En la convocatòria s’inclourà la informació que s’ha de facilitar a les persones interessades en relació amb les seues dades de caràcter personal, de conformitat amb el que preveuen els articles 13 i 14 del Reglament (UE) 2016/679 i l’article 11 de la Llei orgànica 3/2018, de 5 de desembre.

3. En el disseny dels formularis de sol·licitud i aportació documental, i en les publicacions i altres actes administratius, s’hauran de tindre en compte els principis de protecció de dades. En concret, les dades personals han de ser adequades, pertinents i limitades al que siga necessari en relació amb les finalitats per a les quals es tracten.

4. En tota la gestió de les subvencions s’haurà de garantir una seguretat adequada de les dades personals, i s’inclourà la protecció contra el tractament no autoritzat o il·lícit i contra la pèrdua, la destrucció o el dany accidental, mitjançant l’aplicació de mesures tècniques o organitzatives apropiades per a aconseguir la integritat i la confidencialitat de les dades.

DISPOSICIONS ADDICIONALS

*Primera. No-incidència pressupostària*

Esta orde no té incidència pressupostària.

*Segona. Possibilitat de cofinançament amb fons europeus*

Les subvencions que s’atorguen a l’empara d’esta orde es podran cofinançar amb fons europeus. Esta circumstància s’indicarà, si és el cas, en la convocatòria corresponent i també els requisits que siguen objecte de compliment segons la normativa europea.

DISPOSICIÓ DEROGATÒRIA

*Única. Derogació normativa*

1. Queden derogades les disposicions del mateix rang o inferior que s’oposen al que es disposa en esta orde.

2. Queden derogades expressament les ordes següents:

a) Orde 6/2020, de 9 de desembre de 2020, de la Vicepresidència i Conselleria d’Igualtat i Polítiques Inclusives, per la qual s’aproven les bases reguladores de la concessió de subvencions a entitats sense ànim de lucre per a finançar projectes de suport a la igualtat en la diversitat i les correccions posteriors.

DISPOSICIONS FINALS

*Primera. Habilitació*

S’autoritza la persona titular de la direcció general amb competència en matèria de diversitat perquè, en l’àmbit de les seues competències, elabore les instruccions que siguen necessàries per a aplicar esta orde i les convocatòries corresponents.

*Segona. Entrada en vigor*

Esta orde entrarà en vigor l’endemà de la publicació en el *Diari Oficial de la Generalitat Valenciana*.

  

València, 13 de novembre de 2024

Susana Camarero Benítez

Vicepresidenta i consellera de Servicis Socials, Igualtat i Vivenda


Còpia Permalink ELI